遊聖水興慈寺
作者：蔡逸
朝代：宋

paragraphs: 二月春事半，縣花無數開。
江頭連騎行，江霧紹法埃。
下馬坐清蔭，觀魚大江隈。
行行歷山寺，金碧森樓臺。
拂石有唐碑，字老生莓苔。
緬想古今事，悠然一傷懷。
解榼醉泉石，徬徨不忍回。
辭徑下扁舟，重開賸樽罍。
江煙暝川谷，冰輪出崔嵬。
水面映金波，流光浮玉杯。
蕩漾舟渚間，往來恣徘徊。
一棹轉圓沙，燈火來相催。
高歌賦厭厭，會須期再來。